`ಕೆಜಿಎಫ್ 2′ ಮುಂದೆ ನಡೆಯಲಿಲ್ಲ `ಜೆರ್ಸಿ’ ಅಬ್ಬರ: ಶಾಹಿದ್ ಚಿತ್ರಕ್ಕೆ ಮಿಶ್ರ ಪ್ರತಿಕ್ರಿಯೆ

ವಿಶ್ವಾದ್ಯಂತ `ಕೆಜಿಎಫ್ 2′ ಅಬ್ಬರ ಜೋರಾಗಿದೆ. ದಿನದಿಂದ ದಿನಕ್ಕೆ ರಾಕಿಭಾಯ್ ಕ್ರೇಜ್ ಜಾಸ್ತಿಯಾಗ್ತಿದೆ. ಬಾಲಿವುಡ್‌ನಲ್ಲೂ ಯಶ್ ಸಿನಿಮಾಗೆ ಭಾರೀ ಬೇಡಿಕೆ ಸೃಷ್ಠಿಯಾಗಿದೆ. ಈಗ `ಕೆಜಿಎಫ್ 2′ ಚಿತ್ರದ ಮುಂದೆ ಶಾಹಿದ್ ಕಪೂರ್ ನಟನೆಯ `ಜೆರ್ಸಿ’ ರಿಲೀಸ್ ಆಗಿ ಅಭಿಮಾನಿಗಳಿಂದ ಚಿತ್ರಕ್ಕೆ ಮಿಶ್ರ ಪ್ರತಿಕ್ರಿಯೆ ಪಡೆಯುತ್ತಿದೆ. ಇದರಿಂದ ರಾಕಿಭಾಯ್ ಚಿತ್ರ ಮತ್ತಷ್ಟು ಯಶಸ್ವಿ ಪ್ರದರ್ಶನ ಕಾಣುತ್ತಿದೆ.

ಶಾಹಿದ್ ಕಪೂರ್ ನಟನೆಯ ಈ ಹಿಂದಿನ ಚಿತ್ರ `ಕಬೀರ್ ಸಿಂಗ್’ ಭರ್ಜರಿ ಸಕ್ಸಸ್ ಕಂಡಿತ್ತು. ಶಾಹಿದ್ ಕಪೂರ್ ಕೆರಿಯರ್‌ನಲ್ಲಿ ಬಿಗ್ ಬ್ರೇಕ್ ಕೊಟ್ಟಿತ್ತು ಈ ಚಿತ್ರ. ಈಗ ತೆಲುಗಿನ ರಿಮೇಕ್ ಜೆರ್ಸಿ ಚಿತ್ರದ ಮೂಲಕ ಮತ್ತೆ ಸೌಂಡ್ ಮಾಡಲು ಹೊರಟಿದ್ದಾರೆ. ಆದರೆ ಈ ಚಿತ್ರ ರಿಲೀಸ್ ಆಗಿ ಒಂದೇ ದಿನಕ್ಕೆ ಸಿನಿಮಾ ಸಾಧಾರಣವಾಗಿದೆ ಅಂತಾ ಮಿಶ್ರ ಪ್ರತಿಕ್ರಿಯೆ ವ್ಯಕ್ತವಾಗಿದೆ. ಇದನ್ನೂ ಓದಿ:ಸಂಗೀತ ದಂತಕಥೆ ಎಂ.ಎಸ್.ಸುಬ್ಬಲಕ್ಷ್ಮೀ ಬಯೋಪಿಕ್ : ರಾಕ್‌ಲೈನ್ ವೆಂಕಟೇಶ್ ನಿರ್ಮಾಪಕ

ನಾನಿ ನಟನೆಯ ತೆಲುಗಿನ `ಜೆರ್ಸಿ’ ಬಾಕ್ಸ್ಆಫೀಸ್‌ನಲ್ಲಿ ಒಳ್ಳೆಯ ಕಮಾಯಿ ಮಾಡಿತ್ತು. ಹಿಂದಿ ʻಜೆರ್ಸಿʼ ಕೂಡ ಒಳ್ಳೆಯ ಕಲೆಕ್ಷನ್‌ ಮಾಡುತ್ತೆ ಎಂಬ ಲೆಕ್ಕಾಚಾರ ಸಿನಿಮಂದಿಗಿತ್ತು ಆದರೆ ಈಗ ಆ ಲೆಕ್ಕಾಚಾರ ತಲೆಕೆಳಗಾಗಿದೆ. ಶಾಹಿದ್ ನಟನೆಯ ʻಜೆರ್ಸಿʼಗೆ ಹಿನ್ನೆಡೆ ಆಗಿರೋದಕ್ಕೆ `ಕೆಜಿಎಫ್ 2′ ಚಿತ್ರಕ್ಕೆ ಬಲ ಬಂದಂತೆ ಆಗಿದೆ. ರಾಕಿಭಾಯ್ ಚಿತ್ರವನ್ನು ಮುಗಿಬಿದ್ದು ಅಭಿಮಾನಿಗಳು ನೋಡ್ತಿದ್ದಾರೆ.